OpenLLM-France/wikimedia huggingface dataset:
# Cricoide

El cartílag cricoide, o simplement cricoide (del significat del grec krikoeides que vol dir 'amb forma d'anell'), sembla realment un anell de segellar amb una mena d'arc situat en la part anterior.
Es localitza en el coll, directament damunt de la tràquea i forma la base de la laringe. La superfície posterosuperior del cartílag cricoide proporciona també superfícies d'articulació per als dos cartílags aritenoides.
Està sota el cartílag tiroide al coll, i s'uneix a ell mitjançant el lligament cricotiroïdal i posterolateralment per la unió cricotiroïdal. Éstà també relacionat anatòmicament amb la glàndula tiroide, més concretament amb els dos lòbuls de la glàndula.
El cricoide s'uneix als anells traqueals mitjançant el lligament de cricotraqueal. L'arc anterior del cricoide es pot palpar exteriorment per sota la nou del coll i és més gruixut i sobresurt més que els anells de la tràquea que venen a continuació.
La funció del cricoide és donar suport a diversos músculs, cartílags, i lligaments implicats en l'obertura i tancament de la ruta aèria i en la producció de la veu.
És un cartílag hialí i amb el temps es calcifica i ossifica, com succeeix en la vellesa.

## Imatges addicionals

* Laringe.
* Músculs de la faringe i la galta.
* Lligaments de la laringe. Vista posterior.
* Secció sagital de la laringe i part superior de la tràquea.
* Secció coronal de la laringe i part superior de la tràquea.
* Entrada a la laringe, vista posterior.
* Vista lateral de la laringe, mostrant insercions musculars.
* Músculs de laringe. Vista lateral sense la lamina dreta del cartílag tiroide.
* Músculs de laringe. Vista superior.
* Coll. Vista anterior.
* Laringe d'un cavall. Tall.
# Ozark

«Ozark» té aquests significats:
* Ozark (sèrie de televisió), sèrie de Netflix de 2017
* Toponímia:
** Ozark (Alabama), localitat a l'estat d'Alabama
** Ozark (Arkansas), localitat a l'estat de Arkansas
** Ozark (Illinois)
** Ozark (Missouri), localitat a l'estat de Missouri
** Lake Ozark, localitat a l'estat de Missouri
# Tirà becplaner pit-rogenc

El tirà becplaner pit-rogenc (Rhynchocyclus fulvipectus) és un ocell de la família dels tirànids (Tyrannidae).

## Hàbitat i distribució

Habita boscos als turons i muntanyes, des de Colòmbia, cap al sud, per l'oest dels Andes, fins al nord-oest de l'Equador i, a l'est de l'Equador, est del Perú i centre de Bolívia.

## Referències

* ↑ «Tirà becplaner pit-rogenc». Cercaterm. TERMCAT, Centre de Terminologia. Rev. 20/06/2021(català)
# Valaire

Valaire és un municipi francès, situat al departament del Loir i Cher i a la regió de Centre – Vall del Loira. L'any 2007 tenia 88 habitants.

## Demografia
### Població

El 2007 la població de fet de Valaire era de 88 persones. Hi havia 31 famílies, de les quals 9 eren unipersonals (9 dones vivint soles i 9 dones vivint soles), 9 parelles sense fills, 9 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 35 eren l'habitatge principal de la família i 5 eren segones residències. 38 eren cases i 2 eren apartaments. Dels 35 habitatges principals, 26 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 2 tenien dues cambres, 7 en tenien tres, 12 en tenien quatre i 14 en tenien cinc o més. 25 habitatges disposaven pel capbaix d'una plaça de pàrquing. A 14 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Valaire el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 4 | 55 a 59 | 8 |
| 0 | 50 a 54 | 0 |
| 8 | 45 a 49 | 8 |
| 4 | 40 a 44 | 0 |
| 12 | 35 a 39 | 12 |
| 4 | 30 a 34 | 0 |
| 8 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 52 persones, 43 eren actives i 9 eren inactives. De les 43 persones actives 37 estaven ocupades (22 homes i 15 dones) i 6 estaven aturades (4 homes i 2 dones). De les 9 persones inactives 1 estava jubilada, 3 estaven estudiant i 5 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de comerç i reparació d'automòbils, 2 d'empreses d'hostatgeria i restauració i 1 d'una empresa immobiliària.
L'únic servei als particulars que hi havia el 2009 era un restaurant.
L'any 2000 a Valaire hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Valaire a l'INSEE.
* Évolution et structure de la population Fitxa amb el detall de dades de Valaire a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Can Vegetalí

Can Vegetalí és una obra del municipi d'Alella protegida com a bé cultural d'interès local.

## Descripció

Edifici civil. Casa de planta baixa i dos pisos, coberta per una teulada de dos vessants. Exteriorment destaca pels elements neoclàssics que empra, encara que no de tipus constructiu, sinó decoratiu; utilitza balustrades als balcons i a les terrasses dels cossos laterals, i columnes jòniques al pis superior, que suporten un arquitrau que recorre tota la planta, i amb tot, l'efecte resulta anticlàssic, eclèctic, i poc lleuger -efecte especialment agreujat per la teulada afegida-. L'ampli jardí es troba envoltat per una gran balustrada i hídries decoratives típicament neoclàssiques, així com alguns templets formats per una cúpula de mitja taronja suportada per quatre columnes jòniques i un gran arquitrau corregut. Estan recobertes amb mosaic igual que el que decora la cornisa de l'edifici. L'interior és molt luxós, amb alguns sostres de guix daurat.

## Història

La construcció fou realitzada a inicis dels anys vint. La teulada primitiva fou enderrocada després de la guerra civil.

## Referències

* 1 2 «Can Vegetalí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
# Amellagou

Amellagou (en àrab املاكو, Amllāgū; en amazic ⴰⵎⵍⵍⴰⴳⵓ) és una comuna rural de la província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 4.975 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Pont de pedra d'Agramunt

El Pont de pedra d'Agramunt és una obra del municipi d'Agramunt (Urgell) protegida com a bé cultural d'interès local.

## Descripció

Pont de pedra situat damunt del riu Sió, canalitzat, que entravessa la vila d'Agramunt. Originàriament, fou un pont amb dos ulls idèntics, però un d'ells actualment està tapat i gairebé no es percep; no és practicable. Està format per dues grans arcades apuntades, rebaixades, les quals són unides per un tallamar divisori, de forma triangular, el qual li dona una forma irregular el pont. Està format per carreus de pedra, mitjans i petits, perfectament tallats de forma regular i disposats a filades. Com a coronament del pont hi ha una cornisa composta per grans maons de pedra rectangulars, de grans dimensions, disposats horitzontalment. A sobre, resseguint la part superior d'aquesta cornisa de pedra, hi ha una barana de ferro forjat, col·locada en temps actuals. Es conserva en bones condicions, a pesar que alguns dels carreus, sobretot el més superiors, estiguin deteriorats a causa de les inclemències temporals i/o climàtiques.

## Història

Aquest pont vell manté intacta la seva primitiva i poderosa estructura. Algú li ha atribuït origen romà, però, probablement es tracta d'una obra medieval.

## Referències

* 1 2 «Pont de pedra d'Agramunt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 novembre 2015].
# Oshere

Oshere fou rei de Hwicce possiblement conjuntament amb el seu presumpte germà Osric, i (potser després d'Osric) amb Æthelmod, Æthelheard, Æthelweard, Æthelberht i Æthelric. Sembla que va emetre una carta l'any 680. Encara regnava l'any 693, quan va emetre una carta a l'abadessa Cuthswith, amb el testimoni dels seus fills Æthelheard, Æthelweard, Æthelberht i Æthelric. Ecgbuth, una monja benedictina que possiblement era la seva germana, lamenta la seva mort en una carta a Bonifaci l'any 717 i que la seva "germana" Wehtburh estigui empresonada a Roma.

## Notes

* ↑ «Anglo-Saxons.net : S 52». www.anglo-saxons.net. [Consulta: 23 setembre 2020].
* ↑ «Anglo-Saxons.net : S 53». www.anglo-saxons.net. [Consulta: 23 setembre 2020].
* ↑ «Ecgburh [Ecgburg (fl. c. 717), Benedictine nun]» (en anglès). Oxford Dictionary of National Biography. DOI: 10.1093/ref:odnb/49410. [Consulta: 23 setembre 2020].

## Bibliografia

* Sidney, Lee. Smith, Elder & Co.. Dictionary of National Biography. Vol. 42. Londres: Smith, Elder & Co., 1895. «Oshere»
# La càrrega dels genets indis

La càrrega dels genets indis (títol original en anglès: The Charge at Feather River) és una pel·lícula estatunidenca dirigida per Gordon Douglas, estrenada el 1953. Ha estat doblada al català.

## Argument

Amb totes aquelles fletxes enceses que es dirigeixen directament a l'audiència, és bastant obvi que La càrrega dels genets indis s'estrenés originalment en 3 D. Guy Madison protagonitza l'home de la frontera Milles Archer, que encapçala una tropa comandada pel sergent de cavalleria Baker (Frank Lovejoy) i per rescatar un parell de captives de mans dels indis. Una de les dues noies, Ann McKeever (Helen Westcott), és reticent de retornar perquè ha estat violada pels seus captors indis; l'altra noia, la germana d'Ann Jennie (Vera Miles), està enamorada del cap tribal i pretén trair els seus rescatadors a la primera oportunitat. El rescat s'ha planejat per desviar l'atenció dels indis del ferrocarril que s'està construint a través del seu territori.
El tema és per a Archer, els soldats i les dones retornar sencers. La pel·lícula acaba amb la càrrega, planejada de manera emocionant pel director Gordon Douglas.

## Repartiment

* Guy Madison: Miles Archer
* Frank Lovejoy: sergent Charlie Baker
* Helen Westcott: Anne McKeever
* Vera Miles: Jennie McKeever
* Dick Wesson: soldat Cullen
* Onslow Stevens: Grover Johnson
* Steve Brodie: soldat Ryan
* Ron Hagerthy: Johnny McKeever
* Fay Roope: tinent coronel Kilrain
* Neville Brand: soldat Morgan
* Henry Kulky: soldat Smiley
* Lane Chandler: soldat Zebulon Poinsett
* Fred Carson: Cap Thunder Hawk
* James Brown: soldat Connors
* Ralph Brooks: soldat Wilhelm
* Carl Andre: soldat Hudkins
* Ben Corbett: soldat Carver
* Fred Kennedy: Leech
* Dub Taylor: Danowicz
* John Damler: Dabney
* David Alpert: soldat Griffin
* Louis Tomei: soldat Curry
* Vivian Mason: Sra. Joan 'Mamie' Baker
* Helen Westcott interpreta Anne McKeever
* Vera Miles interpreta Jennie McKeever

## Referències

* ↑ esadir.cat. La càrrega dels genets indis. esadir.cat.
* ↑ «The Charge at Feather River». The New York Times.
# Ozark (Alabama)

Ozark, Alabama és una població dels Estats Units a l'estat d'Alabama. Segons el cens del 2000 tenia 15.119 habitants.

## Demografia

Segons el cens del 2000, Ozark tenia 15.119 habitants, 6.126 habitatges, i 4.233 famílies. La densitat de població era de 170,5 habitants/km².
Dels 6.126 habitatges en un 31,4% hi vivien nens de menys de 18 anys, en un 48,8% hi vivien parelles casades, en un 16,9% dones solteres, i en un 30,9% no eren unitats familiars. En el 27,7% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,9% tenia menys de 18 anys, un 8,5% entre 18 i 24, un 26% entre 25 i 44, un 24,7% de 45 a 60 i un 15,9% 65 anys o més.
L'edat mediana era de 39 anys. Per cada 100 dones hi havia 87,8 homes. Per cada 100 dones de 18 o més anys hi havia 83,4 homes.
La renda mediana per habitatge era de 29.330 $ i la renda mediana per família de 38.633 $. Els homes tenien una renda mediana de 30.236 $ mentre que les dones 19.564 $. La renda per capita de la població era de 15.984 $. Aproximadament el 14,8% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Ozark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r juliol 2010].
* ↑ «Geographic Comparison Table- Ozark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Tesan de Besièrs

Tesan de Besièrs (en francès Thézan-lès-Béziers) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Valdefinjas

Valdefinjas és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 115 | 96 | 99 | 93 |
# Can Vedell

Can Vedell de vegades escrit, perpetuant un error secular, Can Badell és una masia a Bigues (poble del Vallès). És a l'esquerra del Tenes, a certa distància d'aquest riu, i a la dreta del torrent de Can Vedell. Situada a llevant del Rieral de Bigues, és al nord-est de Ca l'Arcís i del Pavelló Esportiu Municipal, i davant, al nord, del CEIP El Turó, en el costat septentrional del carrer denominat Camí de Can Vedell. En el costat de ponent de la masia hi ha un Parc Municipal. La masia està catalogada com a Element d'interès municipal per l'ajuntament de Bigues i Riells. Està, igualment, inclosa en el «Catàleg de masies i cases rurals» de Bigues i Riells.

## Referències

* ↑ Catàleg de Béns de Bigues i Riells al Pla d'ordenació urbanística municipal (POUM)
* ↑ «Inventari Patrimoni Cultural de Bigues i Riells. Memòria tècnica». Arxivat de l'original el 2010-11-16. [Consulta: 22 febrer 2011].

## Enllaços externs

* Can Vedell en el seu entorn, a l'Institut Cartogràfic de Catalunya
# Alexander Mackenzie (desambiguació)

«Alexander Mackenzie» té aquests significats:
* Alexander Mackenzie
* Alexander Mackenzie (magnat ferroviari)
* Alexander Campbell Mackenzie
# Ploranera turdina amazònica

La ploranera turdina amazònica (Schiffornis turdina) és un ocell de la família dels titírids (Tityridae). Es troba a la conca amazònica (Colòmbia, Veneçuela, Equador, Perú, Bolívia i Brasil) i al litoral atlàntic brasiler. El seu hàbitat són els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «ploranera turdina amazònica». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 455. ISBN 978-84-16728-37-4.
* ↑ BirdLife International. «Brown-winged Mourner. Schiffornis turdina» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Opuntia microdasys

Opuntia microdasys és una espècie fanerògama de la família de les Cactàcies, nativa de Mèxic central i septentrional.
És un cactus molt ramificat, que pot formar densos arbusts d'un metre d'alçada o més. Els segments, de 8 a 15 cm de longitud, són ovals o oval-allargats de color verd groguenc i coberts de pilositat curta. Les grans arèoles es troben molt juntes unes de les altres, i d'elles sorgeixen densos gloquidis grocs o marrons. Les flors, d'uns 4 cm, són de color groc pàl·lid, amb les puntes vermelloses. Els estams i el pistil són blancs; estigma amb de 6 a 8 lòbuls.
L'espècie Opuntia rufida, estretament emparentada, difereix d'aquesta en els gloquidis, de color marró vermellós. El seu hàbitat es troba molt més al nord i a Texas occidental. Alguns botànics tracten ambdues espècies com una sola.

## Taxonomia

Opuntia microdasys va ser descrita per (Lehm.) Pfeiff. i publicada a Enumeratio Diagnostica Cactearum 154. 1837.

### Etimologia

* Opuntia: nom genèric que prové del grec usat per Plini el Vell per a una planta que va créixer al voltant de la ciutat d'Opunte a Grècia.
* microdasys: epítet llatí que significa "petita i peluda".

### Sinonímia

* Cactus microdasys Lehm.
* Opuntia macrocalyx Griffiths
* Opuntia microdasys var. albispina Fobe
* Opuntia microdasys var. laevior Salm-Dyck
* Opuntia microdasys subsp. microdasys
* Opuntia microdasys var. minor Salm-Dyck
* Opuntia microdasys var. pallida Borg

## Referències

* ↑ «Opuntia microdasys». Tropicos.org. Missouri Botanical Garden. [Consulta: 13 gener 2013].
* ↑ Opuntia a Nombres Botánicos.
* ↑ microdasys a Epítetos Botánicos.
* ↑ «Opuntia microdasys a The Plant List» (en anglès). [Consulta: 23 juliol 2014].

## Bibliografia

* Los cactus y las otras plantas suculentas - José Francisco Ballester Olmos. ISBN 84-85382-00-5.
* AFPD. 2008. African Flowering Plants Database - Base de Donnees des Plantes a Fleurs D'Afrique.
* Allorge-Boiteau, L. 2002. Les cactées introduites à Madagascar. Succulentes (France) 25(1): 9–16.
* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Flora of North America Editorial Committee, e. 2003. Magnoliophyta: Caryophyllidae, part 1. 4: i–xxiv, 1–559. In Fl. N. Amer.. Oxford University Press, New York.
* Véliz Pérez, M. E. 2008. Cactáceas Guatemala 1–129. Univ. de San Carlos de Guatemala, Guatemala.

## Enllaços externs

* Opuntia microdasys a Cactuseros.
* Opuntia microdasys a Cactiguide.
# La cúspide

La cúspide (títol original: Highpoint) és una pel·lícula d'acció canadenca de 1982 protagonitzada per Richard Harris, Christopher Plummer i Beverly D'Angelo. Ha estat doblada al català.
La pel·lícula va ser rodada principalment al Quebec, però presenta un salt de Dar Robinson que salta des de la Torre CN de Toronto el 1979. El saltador va fer servir un paracaigudes amagat sota el seu abric.

## Argument

El començament és sinistre. Un home ja mort està sent tirat per un cingle als afores de Los Angeles en un cotxe per simular un accident. L'home mort se suposa que és James Hatcher (Christopher Plummer), hereu de les immenses Indústries Hatcher. Lewis Kinney (Richard Harris) no sap res d'això. Un comptable britànic a l'atur i solter, està gaudint dels plaers de "Lotus Land" i mentalment evita pensar el dia que ha de tornar a la seva pàtria gèlida. El destí decidirà d'una altra manera. Coneix la bonica Lise Hatcher (Beverly D Angelo) i la seva mare que està malalta de mort (Kate Reed) accidentalment. Això porta que la dona gran li ofereixi una ocupació com a xofer i guardaespatlles de la seva filla Lise. Accepta i aviat es veu involucrat en una intriga mortal que inclou la CIA, la màfia i 10 milions de dòlars desapareguts.

## Repartiment

* Richard Harris - Lewis Kinney
* Christopher Plummer - James Hatcher
* Beverly D'Angelo - Lise
* Kate Reid - Senyora Hatcher
* Peter Donat - Maronzella
* Robin Gammell - Banner
* Saul Rubinek - Centino
* Maury Chaykin - Falco

## Referències

* ↑ esadir.cat. La cúspide. esadir.cat.
* ↑ «Man Jumps From CN Tower With No Parachute (Thirty Years Ago)». Torontoist.
* ↑ «Highpoint». Allociné.
# Orocrambus

Orocrambus és un gènere d'arnes de la família Crambidae. Totes les espècies són endèmiques de Nova Zelanda.

## Taxonomia

* Orocrambus abditus Philpott, 1924
* Orocrambus aethonellus Meyrick, 1883
* Orocrambus angustipennis Zeller, 1877
* Orocrambus apicellus Zeller, 1863
* Orocrambus callirrhous Meyrick, 1883
* Orocrambus catacaustus Meyrick, 1885
* Orocrambus clarkei Philpott, 1930
** Orocrambus clarkei clarkei Philpott, 1930
** Orocrambus clarkei eximia Salmon, 1946
* Orocrambus corruptus Butler, 1877
* Orocrambus crenaeus Meyrick, 1885
* Orocrambus cultus Philpott, 1917
* Orocrambus cyclopicus Meyrick, 1883
* Orocrambus dicrenellus Meyrick, 1883
* Orocrambus enchophorus Meyrick, 1885
* Orocrambus ephorus Meyrick, 1885
* Orocrambus flexuosellus Doubleday in White & Doubleday, 1843
* Orocrambus fugitivellus Hudson, 1950
* Orocrambus geminus Patrick, 1991
* Orocrambus haplotomus Meyrick, 1883
* Orocrambus harpophorus Meyrick, 1883
* Orocrambus heliotes Meyrick, 1888
* Orocrambus heteraulus Meyrick, 1905
* Orocrambus horistes Meyrick, 1902
* Orocrambus isochytus Meyrick, 1888
* Orocrambus jansoni Gaskin, 1975
* Orocrambus lectus Philpott, 1929
* Orocrambus lewisi Gaskin, 1975
* Orocrambus lindsayi Gaskin, 1975
* Orocrambus machaeristes Meyrick, 1905
* Orocrambus melampetrus Purdie, 1884
* Orocrambus melitastes Meyrick, 1909
* Orocrambus mylites Meyrick, 1888
* Orocrambus oppositus Philpott, 1915
* Orocrambus ordishi Gaskin, 1975
* Orocrambus ornatus Philpott, 1927
* Orocrambus paraxenus Meyrick, 1885
* Orocrambus philpotti Gaskin, 1975
* Orocrambus punctellus Hudson, 1950
* Orocrambus ramosellus Doubleday in White & Doubleday, 1843
* Orocrambus scoparioides Philpott, 1914
* Orocrambus scutatus Philpott, 1917
* Orocrambus simplex Butler, 1877
* Orocrambus siriellus Meyrick, 1883
* Orocrambus sophronellus Meyrick, 1885
* Orocrambus thymiastes Meyrick, 1901
* Orocrambus tritonellus Meyrick, 1885
* Orocrambus tuhualis C. Felder, R. Felder & Rogenhofer, 1875
* Orocrambus ventosus Meyrick, 1920
* Orocrambus vittellus Doubleday in White & Doubleday, 1843
* Orocrambus vulgaris Butler, 1877
* Orocrambus xanthogrammus Meyrick, 1883

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
* ↑ New Zealand Inventory of Biodiversity (en anglès). Volume 2: Kingdom Animalia—Chaetognatha, Ecdysozoa, Ichnofossils. Christchurch, N.Z.: Canterbury University Press, 2010. ISBN 9781877257933. OCLC 973607714.
* ↑ «Orocrambus Meyrick, 1885» (en anglès). www.nzor.org.nz. Landcare Research New Zealand Ltd.
* ↑ Gaskin, D. E. «Revision of the New Zealand Crambini (Lepidoptera: Pyralidae: Crambinae)» (en anglès). New Zealand Journal of Zoology, 2.3, 1975, pàg. 265–363. DOI: 10.1080/03014223.1975.9517878.
# Topologia de xarxa

Es coneix com a topologia de xarxa el tipus d'enllaç o cablejat que interconnecta els diferents nodes d'una xarxa. Un node donat pot tenir enllaços a un o més dels altres nodes. La topologia de la xarxa es determina només per la configuració de les connexions entre nodes; així que forma part de la teoria de grafs. Les distàncies entre nodes, les interconexions físiques, les velocitats de transmissió i/o tipus de senyals no tenen importància a l'hora de definir la topologia.
Si una xarxa utilitza diferents tipus de topologies s'anomena mixta.

## Tipus

* Anell
* Doble Anell
* Arbre (Jeràrquica)
* Bus
* Estrella
* Malla